 Baba Ijesha: TAMPAN ní ìbànújẹ ọkàn ni pé ọkan lára ọmọ ẹgbẹ òun hùwà ìdójútini Tampan ni oun ri bii ojuse oun lati bu ẹnu atẹ lu iwa biba ọmọde lopọ ti Baba Ijesha jẹwọ pe oun se, gẹgẹ bi awọn ọlọpaa se fidi rẹ mulẹ. Nínú àtẹjáde kan tí adari ìwádìí fun ẹgbẹ náà, Yemi Amodu fọwọ sí, TAMPAN fí kún pé, ǹkan ìdójútini gbá à ni, tí ó sì pọndandan pé kí ẹgbẹ tàbùkù ẹni tó hu irú ìwà ìkà bẹẹ sí ọmọdé. Àwọn iròyin tì ẹ leè ní ìfẹ síí: Pẹlú bí ọrọ yìí ṣe jẹ ǹkan ẹlẹgẹ, tí ó sì wà lábẹ ìwádìí pẹlú, síbẹ TAMPAN fi yé gbogbo àgbáyé pé, òun kò lè sí lẹyìn irú ìwà ìbàjẹ bẹẹ nítórí pé àwọn gan ni oní wàásù tó n sọrọ lòdì sí irú ǹkan báyìí.  Gẹgẹ bí ẹgbẹ a mọ ìwà, ìṣesí àti ìhùwà sí àwọn ènìyàn wà gẹgẹ bi oníwàásù. Nítorí náà, a kò ní kùnà láti ran ìjọba lọwọ láti ri dájú pé irú ìwà báyìí dí òhun ìgbàgbé láwùjọ wa Ẹgbẹ tún bá ẹbi ọmọ tí ọrọ yìí ṣẹlẹ sí kẹdùn, wọn sì rọ gbogbo òbí lápapọ láti máa fún àwọn ọmọ wọn ni àànfàni láti sàlàyé ara wọn láì bẹrù tí ìrú nǹkan yìí bá ṣẹlẹ sí wọn, kí àwọn ẹni ibi bẹẹ má bá ri ibi sá sí nínú àwùjọ wa. Hisham Wadan: Ìlanilọyẹ nípa àrùn ojú ló mú mi ṣe fíìmù Lost in London Lákotan ẹgbẹ Tampan ni oun dúro fún ìwà jíjẹ ọmọlúwàbí láwùjọ atí àlátẹlé òfin nígbogbo ìgbà. Rotimi Makinde ní kí aráàlú má ṣe ìdájọ saájú iléẹjọ, ní aráàlú bá gbanájẹ Ọrọ isẹlẹ to waye nipa gbajumọ osere tiata kan, Olanrewaju James ti n fa oniruuru awuyewuye miran lori ayelujara. Ọkan lara rẹ ni ti gbajumọ osere miran, Rotimi Makinde, ti ko fi bẹẹ se ere tiata mọ amọ to jẹ asoju sofin tẹlẹ nile asofin agba ilẹ wa, to soju ẹkun idibo Ife. Makinde lo bọ soju opo Facebook rẹ, to si n rọ awọn araalu to n bu ẹni atẹ lu iwa ti baba Ijesa hu pe ki wọn se suuru, ki wọn jẹ ki idajọ ileẹjọ waye na. Àwọn iròyin tì ẹ leè ní ìfẹ síí: O ni o yẹ kawọn eeyan tiẹ kọminu tabi siyemeji nipa ẹsun biba ọmọde lopọ ti wọn fi kan baba Ijesa,titi ti ileẹjọ to n gbọ ẹjọ naa ba kede pe afurasi naa jẹbi ẹsun naa. Mo mọ pe wọn fi ẹsun kan pe o sẹ si ẹsun ti wọn fi kan... abi se ẹsẹ ni ki eeyan jẹ gbajumọ osere tiata ni, ẹ jẹ ka ni suuru, ka si fi ifẹ han si. Lootọ la n bu ẹnu atẹ lu iwakiwa ni awujọ amọ ẹ dẹkun sise idajọ lọwọ ara yin lori ẹsun biba ọmọde sun ti wọn fi kan afurasi naa. O dabi ẹni pe ọpọ wa gan la ti ni ninu tẹlẹ lati mu Baba Ijesa walẹ ko to di akoko yii. Iwa ọdaran ko dara amọ iwa kikan afurasi mọ agbelebu gan jẹ iwa ọdaran. ...Lootọ la le se aanu ọmọde ti wọn lo fara gba iwa naa. Ohun ti Rotimi Makinde kọ soju opo Facebook rẹ ree, ti ọpọ eeyan fi gba ya, ti wọn si n kọ kobakungbe ọrọ si abẹ ọrọ rẹ. Bi o tilẹ jẹ pe Makinde ti yọ ọrọ naa kuro loju opo Facebook rẹ amọ sibẹ ko dẹkun lati maa tako iwa idalẹbi tawọn eeyan n hu, tawọn onitọun naa si n da lohun pada. Koda, Makinde tun kọ ọrọ miran pe ẹja goolu ko ni ibi to le sa pamọ si, ki aye ma rii, to si se adura pe ki Ọba Oke mase jẹ ka di ẹni ilẹlẹ lasiko iporogan. O ni oun ko fi igba kankan fara mọ ohun ti wọn ni Baba Ijesa se, to si ni ki ẹni ti inu ba n bi lori ọrọ ohun lọ di ina mu. Ọrọ yii naa lo fun n mu esi to gbona jade lati ẹnu awọn ololufẹ Rotimi Makinde lori ayelujara naa, ti ọpọ wọn si n sọ fun asoju-sofin tẹlẹ naa pe afurasi ti jẹwọ ẹsun ti wọn fi kan.Wọn ni ọrọkọrọ ni Makinde n sọ lẹnu, ti wọn si ni oun gan buru ju baba Ijesa lọ. Baba Ijesa ko si gbaga Ọlọpaa lori ẹsun pe o ba ọmọ ọdun mẹrinla lopọ Saaju la ti sọ fun yin pe ileeṣẹ ọlọpaa ipinlẹ Eko ti kede pe awọn ti fi ṣikun ofin mu gbajugbaja oṣere tiata Yoruba, Olanrewaju James, ti ọpọ awọn ololufẹ rẹ mọ si Baba Ijesha. Ninu atẹjade kan ti alukoro ileeṣẹ naa, Muyiwa Adejobi fi sọwọ si BBC Yoruba, o ni awọn mu Baba Ijesha lori ẹsun pe o ba ọmọ ọdun mẹrinla ni ibalopọ. Atẹjade naa ni Ileeṣẹ ọloọpaa ipinlẹ Eko ti fi ṣikun ofin mu Olanrewaju James, ẹni ọdun mejidinlaadọta, ti awọn eeyan mọ si Baba Ijesha lori ẹsun pe o ba ọmọ ọdun mẹrinla lopọ. Obinrin kan ti orukọ rẹ n jẹ Princess Adekola Adekanya lo fi ọrọ naa to ile iṣẹ wa to wa ni Sabo leti lọjọ kọkandinlogin, oṣu Kẹrin, ọdun 2021. Adejobi tẹsiwaju ninu atẹjade naa pe iwadii ti awọn ṣe fi han pe afurasi naa ti n ba ọmọ ọhun ni ibalopọ lati akoko to wa ni ọmọ ọdun meje. aaa O ni Afurasi naa jẹwọ pe lootọ ni oun ṣe ẹṣun ti wọn fi kan oun. Adejọbi fi kun pe ẹrọ ayaworan CCTV to wa ninu ile ti iṣẹlẹ naa ti waye tun ka afurasi naa silẹ. Ẹwẹ, kọmiṣọna ọlọpaa ipinlẹ Eko, Hakeem Odumosu ti paṣẹ pe ki iwadii bẹrẹ lori iṣẹlẹ naa, o si ṣeleri pe idajọ odo ni yoo tẹle iwadii ọhun. Gbogbo akitiyan lati kan si oṣere naa tabi awọn ojugba rẹ nidii iṣẹ tiata lo ja si pabo. hhh : Àwọn ọmọ ẹgbẹ eré orí itàgẹ ẹka ti TAMPAN, ti fi ẹdún ọkàn wọn hàn lórí bí wọn ṣe ni ìjákulẹ ọkàn tó nígbà tí wọn gbọ nípa ẹsùn tí wọn fi kan ọkan lára ọmọ ẹgbẹ náà kan, Olarewwaju James, ti gbogbo ènìyàn mọ sí Baba Ijesha. 